
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


8 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3283 


ΑΠΟΦΑΣΕΙΣ 

Αριθμ. Γενικού Πρωτ.: 9215 

Έγκριση Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών 
με τίτλο «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙ¬ 
ΛΟΛΟΓΙΑ» του Τμήματος Φιλολογίας του Πανε¬ 
πιστημίου Κρήτης σύμφωνα με το ν. 4485/2017 
(ΦΕΚ114Α). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΚΡΗΤΗΣ 
(Η 389η/21 -06-2018 τακτική συνεδρίαση) 

Έχοντας υπόψη: 

1 .Τις διατάξειςτουπ.δ. 296/1973 (ΦΕΚ239/τ.Α'/1973) 
περί καθορισμού του τίτλου και της έδρας του εν Κρή¬ 
τη ιδρυθέντος Πανεπιστημίου, του ν.δ. 114/1974 (ΦΕΚ 
310 τ.Α'/1974) περί τροποποιήσεως και συμπληρώσεως 
του ν.δ. 87/1973 (ΦΕΚ 159/τ.Α'/1973) «περί ιδρύσεως 
Πανεπιστημίων εις Θράκην και εις Κρήτην» και επεκτά- 
σεως διατάξεων τινών αυτού εις άπαντα τα ΑΕΙ..., του 
ν. 259/1976 (ΦΕΚ 25 τ.Α'/1976) περί τροποποιήσεως 
και συμπληρώσεως των περί Πανεπιστημίων Θρά¬ 
κης και Κρήτης κειμένων διατάξεων, τις διατάξεις του 
π.δ. 103/1983, (ΦΕΚ 48/15.04.1983, τ. Α') - Αυτοδύναμη 
λειτουργία του Πανεπιστημίου Κρήτης..., καθώς και της 
λοιπής νομοθεσίας περί Πανεπιστημίου Κρήτης. 

2. Το υπ'αριθμόν π.δ. 96/2013 (Φ.Ε.Κ. 133/τ.Α7 
05.06.2013) για την «Κατάργηση - συγχώνευση τμη¬ 
μάτων - Μετονομασία Σχολής στο Πανεπιστήμιο Κρή¬ 
της», όπως τροποποιήθηκε και ισχύει με το υπ'αριθμόν 
π.δ. 128/2013 (Φ.Ε.Κ. 195/τ.Α'/17.09.2013), και τις εκδο- 
θείσες μετ' αυτού Διαπιστωτικές Πράξεις του Πρύτα¬ 
νη, υπ'αριθμόν 10.953/31.07.2013, 10.954/31.07.2013 
και 10.955/31.07.2013 (Φ.Ε.Κ. 1959/τΒ'/12.08.2013). Το 
ν. 4452/2017 (Φ.Ε.Κ. 17/τ.Α'/15.02.201 7) «Ρύθμιση θεμά¬ 
των του Κρατικού Πιστοποιητικού Γλωσσομάθειας, της 
Εθνικής Βιβλιοθήκης της Ελλάδας και άλλες διατάξεις», 
άρθρο 27 «Ίδρυση Πολυτεχνικής Σχολής στο Πανεπιστή¬ 
μιο Ιωαννίνων - Μετονομασία Σχολής στο Πανεπιστήμιο 
Κρήτης», παράγραφος 4. 

3. Το ΦΕΚ τ.ΥΟΔΔ 82/18-02-2016 και την υπ' αριθμ. 
31460/Ζ1/23-02-2016 (ΑΔΑ: ΨΡΙ24653ΠΣ-Υ1 Κ) διαπι- 
στωτική πράξη της Αναπληρώτριας Υπουργού Παιδείας, 


Έρευνας και Θρησκευμάτων όπου διαπιστώνεται ότι ο 
Καθηγητής Οδυσσέας-Ιωάννης Ζώρας, του Τμήματος 
Ιατρικής της Σχολής Επιστημών Υγείας του Π.Κ., έχει 
εκλεγεί Πρύτανης του Πανεπιστημίου Κρήτης με πλήρη 
θητεία, από 23/02/2016. 

4. Την υπ'αριθμ. 17070/01-12-2017 (ΑΔΑ: 9ΙΖΔ469Β7Γ- 
ΟΞΛ) Πράξη Συγκρότησης της Συγκλήτου του Πανεπι¬ 
στημίου Κρήτης, στις 01 -12-2017 σε εφαρμογή των δια¬ 
τάξεων του ν. 4485/2017 (ΦΕΚ 114/τ.Α704-08-2017) για 
το ακαδημαϊκό έτος 2017-2018 όπως ισχύει. 

5. Τις διατάξειςτου ν. 4485/2017 (ΦΕΚ114/Α') «Οργά¬ 
νωση και λειτουργία της ανώτατης εκπαίδευσης, ρυθμί¬ 
σεις για την έρευνα και άλλες διατάξεις», και ιδίως: 

6. Τις διατάξειςτου άρθρου 13 «Σύγκλητος» παρ. 2, εδ. 
ιε, Ιζ, ιη,του ΚΕΦ. Δ' «ΟΡΓΑΝΑΤΩΝ Α.Ε.Ι. ΚΛΙΤΩΝ ΜΟΝΑ¬ 
ΔΩΝ ΤΟΥΣ» του ν. 4485/2017 (ΦΕΚ 114/Α') «Οργάνωση 
και λειτουργία της ανώτατης εκπαίδευσης, ρυθμίσεις για 
την έρευνα και άλλες διατάξεις». 

7. Τις διατάξειςτου άρθρου 31 «Όργανα διοίκησης των 
Π.Μ.Σ. και των Διδακτορικών Σπουδών» του ΚΕΦ. ΣΤ' 
«Δεύτερος καιΤρίτος Κύκλος Σπουδών» του ν. 4485/2017 
(ΦΕΚ 114 Α') «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις», καθώς και άρθρ. 32-37 του ιδίου νόμου. 

8. Τις διατάξεις του άρθρ. 45 «Εξουσιοδοτικές διατά¬ 
ξεις» του ΚΕΦ. ΣΤ' «Δεύτερος καιΤρίτος Κύκλος Σπου¬ 
δών» του ως άνω νόμου. 

9. Τις διατάξεις του άρθρου 85 «Τελικές και μεταβα¬ 
τικές διατάξεις Κεφαλαίου ΣΤ'» Μέρος Δεύτερο, του 
ν. 4485/2017 (ΦΕΚ 114/Α') «Οργάνωση και λειτουργία 
της ανώτατης εκπαίδευσης, ρυθμίσεις για την έρευνα 
και άλλες διατάξεις». 

10. Τις διατάξεις του ν. 4009/2011 (Φ.Ε.Κ. Α' 195/ 
06.09.2011) «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανώτατων 
εκπαιδευτικών ιδρυμάτων», όπως τροποποιήθηκαν και 
ισχύουν. 

11. Τις διατάξεις του ν. 3374/2005 (ΦΕΚ 189/τ.Α'/ 
02-08-2005) «Διασφάλιση της ποιότητας στην ανώτατη 
εκπαίδευση. Σύστημα μεταφοράς και συσσώρευσης πι¬ 
στωτικών μονάδων - Παράρτημα διπλώματος», και ιδίως 
του άρθρου 13, του οποίου η παρ. 3 προστέθηκε με το 
άρθρο 13 παρ. 3 του ν. 3577/2007 (ΦΕΚτ.Α' 130) και 

αντικαταστάθηκε με την παρ. 2 του άρθρου 28 του ν. 
3794/2009 (ΦΕΚτ.Α' 156/04-09-2009), του άρθρου 14 
και του άρθρου 15 καθώς και την εκδοθείσα υπ' αριθμ. 
Φ5/89656/Β3/2007 Υπουργική Απόφαση «Εφαρμογή του 
Συστήματος Συσσώρευσης Πιστωτικών Μονάδων» (ΦΕΚ 
τ.Β' 1466/13-08-2007). 

12. Τις διατάξεις του άρθρου 2 του ν. 3861 /2010 (ΦΕΚ 
τ.Α' 112/13-07-2010) «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις», 
όπως αντικαταστάθηκε, συμπληρώθηκε, τροποποιή¬ 
θηκε και ισχύουν με τις διατάξεις του άρθρου 23 του 
ν. 4210/2013 (ΦΕΚ τ.Α'/254/21 -11-2013), του άρθρου 
197 του ν. 4281/2014 (ΦΕΚ τ.Α'/160/8-8-2014), του 
άρθρου 31 του π.δ. 28/2015 (ΦΕΚ 34 Α723-3-2015) 
περί "κωδικοποίησης διατάξεων για την πρόσβαση σε 
δημόσια έγγραφα και στοιχεία, του άρθρου 375 του 
ν. 4412/2016 (ΦΕΚ τ.ΑΊ 47/08-08-2016 καθώς και την 
εκδοθείσα υπ'αριθ. ΥΠΟΙΚ Δ6 1127865/ΕΞ2010/30-09- 
2010 απόφαση. 

13. Την υπ'αριθμ. 216772/Ζ1 (ΦΕΚ4334/Β712-12-2017) 
Υπουργική απόφαση που αφορά τον «Τρόπο κατάρτι¬ 
σης του αναλυτικού προϋπολογισμού λειτουργίας και την 
έκθεση βιωσιμότητας των Προγραμμάτων Μεταπτυχια¬ 
κών Σπουδών» και τις εγκυκλίους εφαρμογής υπ'αριθμ. 
163204/Ζ1/29-09-2017 «Εφαρμογή των διατάξεων του 
ν. 4485/17 (ΑΊ 14) για θέματα μεταπτυχιακών σπουδών 
και εκπόνησης διδακτορικών διατριβών-λοιπά θέμα¬ 
τα ΑΔΑ: ΨΙΜΖ4653ΠΣ-0Ρ2 και ιδίως το εδ. 3, υπ'αριθμ. 
164530/Ζ1 /03-10-2017 «Άμεσες ενέργειες και χρονοδι¬ 
άγραμμα όσον αφορά τη λειτουργία των Ειδικών Λογα¬ 
ριασμών Κονδυλίων Έρευνας (Ε.Λ.Κ.Ε.) των Α.Ε.Ι. μετά τη 
δημοσίευση του ν. 4485/17 (ΑΊ 14), υπ'αριθμ. 203446/ 
Ζ1/22-11-2017 «Διευκρινίσεις σχετικά με την εφαρ¬ 
μογή διατάξεων του ν. 4485/2017 (ΑΊ14), υπ'αριθμ. 
227378/Ζ1/22.12.2017 «Εφαρμογή των διατάξεων του ν. 
4485/2017 (ΑΊ 14) για θέματα μεταπτυχιακών σπουδών». 

14. Τη συγκρότηση της Επιτροπής Μεταπτυχιακών 
Σπουδών του Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/τ.Α') με ΑΔΑ: 6ΔΑΒ469Β7Γ-34Ι. 

15. Την απόφαση της Συγκλήτου συνεδρίαση 385η/ 
29-03-2018 με την οποία εγκρίνεται η επανίδρυση του 
Προγράμματος Μεταπτυχιακών Σπουδών με τίτλο «ΒΥ¬ 
ΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» του Τμήματος 
Φιλολογίαςτου Πανεπιστημίου Κρήτης σε εφαρμογή του 
ν. 4485/2017 (ΦΕΚ 114/Α ) και σύμφωνα με την εισήγηση 
της με αριθμ. 9ης/7-3-2018 συνεδρίασηςτηςΣυνέλευσης 
του Τμήματος Φιλολογίας, όπως αυτή διαβιβάζεται δια 
της Επιτροπής Μεταπτυχιακών Σπουδών του Ιδρύματος 
(συνεδρίαση με αριθμ. 4/27.03.2018). 

16. Το απόσπασμα πρακτικών της Συνέλευσης του 
Τμήματος Φιλολογίας του Πανεπιστημίου Κρήτης (συ¬ 
νεδρίαση αριθμ. 11 η/23-05-2018) σχετικά με την κα¬ 
τάρτιση του Κανονισμού Μεταπτυχιακών Σπουδών 
του Προγράμματος Μεταπτυχιακών Σπουδών με τίτ¬ 
λο: «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» του 


Τμήματος Φιλολογίας του Πανεπιστημίου Κρήτης και 
το απόσπασμα πρακτικών της με αριθμ. 6/19.06.2018 
συνεδρίασης της Επιτροπής Μεταπτυχιακών Σπουδών 
του Πανεπιστημίου Κρήτης. 

17. Το γεγονός ότι από τις διατάξεις της απόφασης 
αυτής δεν προκαλείται επιπλέον δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε τον Κανονισμό Μεταπτυχιακών Σπουδών 
του Προγράμματος Μεταπτυχιακών Σπουδών με τίτλο: 
«ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» του Τμή¬ 
ματος Φιλολογίας του Πανεπιστημίου Κρήτης, όπως 
αυτός κατατέθηκε και έχει ως ακολούθως: 

1. Δομή και κανόνες λειτουργίας του Π.Μ.Σ. 

Η δομή, η οργάνωση και η λειτουργία του Π.Μ.Σ. «ΒΥ¬ 
ΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» του Τμήματος 
Φιλολογίαςτου Πανεπιστημίου Κρήτης διέπεται από τις 
διατάξεις της ισχύουσας νομοθεσίας για τα Α.Ε.Ι. και για 
τις μεταπτυχιακές σπουδές (διατάξεις του ν. 4485/2017, 
ΦΕΚ 114/τ.Α74-8-2017 και ιδίως των άρθρων 30,31,32, 
33,34,35,36,37,43,44,45, όπως ισχύουν), από την Από¬ 
φαση Έγκρισης του ΠΜΣ «ΒΥΖΑΝΤΙΝΗ ΚΑΙ ΝΕΟΕΛΛΗ¬ 
ΝΙΚΗ ΦΙΛΟΛΟΓΙΑ», από τον Κανονισμό Μεταπτυχιακών 
Σπουδών του Πανεπιστημίου Κρήτης και από τα λοιπά 
γενικά κανονιστικά κείμενα του Πανεπιστημίου και του 
Τμήματος, καθώς και από τον παρόντα Κανονισμό του 
Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ». 

1.1. Αντικείμενο και σκοπός του Π.Μ.Σ. «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» είναι η προαγωγή της 
επιστήμης στην ειδικότητα της Βυζαντινής και νεοελληνι¬ 
κής φιλολογίας και η δημιουργία ειδικευμένων επιστημό¬ 
νων, οι οποίοι θα μπορούν να στελεχώσουν Ερευνητικά 
Κέντρα και ΠανεπιστημιακάΤμήματατου εσωτερικού και 
του εξωτερικού και να απασχοληθούν σε αντικείμενα 
που αφορούν τη Βυζαντινή και νεοελληνική φιλολογία 
στον δημόσιο και ιδιωτικό τομέα. Για την παρακολούθη¬ 
ση του Π.Μ.Σ. δεν προβλέπονται τέλη φοίτησης. 

1.2. Για την οργάνωση και τη λειτουργία του Π.Μ.Σ. 
«ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» του Τμή¬ 
ματος Φιλολογίαςτου Πανεπιστημίου Κρήτης αρμόδια 
όργανα είναι η Σύγκλητος του Πανεπιστημίου Κρήτης, 
η Επιτροπή Μεταπτυχιακών Σπουδών του Πανεπιστημί¬ 
ου Κρήτης, η Συνέλευση του Τμήματος Φιλολογίαςτου 
Πανεπιστημίου Κρήτης, η Συντονιστική Επιτροπή (Σ.Ε.) 
του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟ¬ 
ΓΙΑ» και ο/η Διευθυντής/ύντρια και ο/η αναπληρωτής/ 
ρώτριαΔιευθυντής/ύντριατου Π.Μ.Σ. «ΒΥΖΑΝΤΙΝΗ ΚΑΙ 
ΝΕΟΕΛΛΗΝΙΚΗ ΦΙΛΟΛΟΓΙΑ». 

1.3. Η Συντονιστική Επιτροπή (Σ.Ε.) του Π.Μ.Σ. «ΒΥ¬ 
ΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» απαρτίζεται 
από πέντε (5) μέλη Δ.Ε.Π. του Τμήματος τα οποία έχουν 
αναλάβει μεταπτυχιακό έργο και εκλέγονται από τη Συ¬ 
νέλευση του Τμήματος Φιλολογίας με διετή θητεία. Ως 
μεταπτυχιακό έργο εννοούνται τα σεμιναριακά μαθή¬ 
ματα (που στον παρόντα Κανονισμό αποκαλούνται και 
«σεμινάρια» ή «μεταπτυχιακά σεμινάρια»), η επίβλεψη 
σεμιναριακών εργασιών και της διπλωματικής εργασί¬ 
ας, η εποπτεία ασκήσεων και ερευνητικού έργου που 

ανατίθεται σε μεταπτυχιακούς φοιτητές στο πλαίσιο του 
Π.Μ.Σ. Πρόεδρος της Συντονιστικής Επιτροπής είναι ο/η 
Διευθυντής/ύντριατου Π.Μ.Σ. 

1.4. Ο/Η Διευθυντής/ύντρια και ο/η αναπληρωτής/ 
ρώτρια Διευθυντής/ύντρια του Π.Μ.Σ. «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ», είναι μέλη Δ.Ε.Π. του 
Τομέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ 
του Τμήματος Φιλολογίας του Πανεπιστημίου Κρήτης, 
στη βαθμίδα του καθηγητή ή αναπληρωτή καθηγητή και 
ορίζονται από τη Συνέλευση του Τμήματος. Η θητεία του 
Διευθυντή/ύντριας και του/της αναπληρωτή/ρώτριας 
Διευθυντής/ύντριας είναι διετής με δυνατότητα να ανα¬ 
νεωθεί για μία (1) μόνο συνεχόμενη θητεία. Ο ορισμός 
του διευθυντή του Π.Μ.Σ γίνεται από τη Συνέλευση του 
Τμήματος στο τέλος του ακαδημαϊκού έτους και για δύο 
(2) χρόνια με έναρξη θητείας την αρχή (1 η Σεπτεμβρίου) 
του επόμενου της εκλογής ακαδημαϊκού έτους. 

1.5. Οι διατάξεις του Κανονισμού του Π.Μ.Σ. «ΒΥΖΑ¬ 
ΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ», εξειδικεύουν 
και συμπληρώνουν το νομοθετικό πλαίσιο που διέπει 
τις μεταπτυχιακές σπουδές και ρυθμίζουν θέματα λει¬ 
τουργίας του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ», τα οποία δεν ρυθμίζονται από την κείμε¬ 
νη νομοθεσία, αλλά είτε παρέχονται για αυτά σχετικές 
εξουσιοδοτήσεις από τον νόμο, είτε αποτελούν αντικεί¬ 
μενο ρυθμιστικών ή εξουσιοδοτικών αποφάσεων της 
Επιτροπής Μεταπτυχιακών Σπουδών του Πανεπιστημίου 
Κρήτης και της Συνέλευσης του Τμήματος Φιλολογίας 
του Πανεπιστημίου Κρήτης. 

1.6. Για τη διευθέτηση κάθε οργανωτικού, διοικητικού, 
φοιτητικού, εκπαιδευτικού ή ακαδημαϊκού ζητήματος 
του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟ¬ 
ΓΙΑ», του οποίου η ρύθμιση δεν προβλέπεται από την 
κείμενη νομοθεσία, ή από τις αποφάσεις των παραπά¬ 
νω αρμοδίων οργάνων και τον παρόντα Κανονισμό Λει¬ 
τουργίας του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ», αρμόδια είναι η Συνέλευση του Τμήματος 
Φιλολογίας του Πανεπιστημίου Κρήτης. 

2. Αρμοδιότητες της Σ.Ε. του Π.Μ.Σ. 

2.1. Αρμόδια για την παρακολούθηση και τον συντο¬ 
νισμό λειτουργίας του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛ¬ 
ΛΗΝΙΚΗ ΦΙΛΟΛΟΓΙΑ» είναι η Συντονιστική Επιτροπή του 
(Σ.Ε.). 

2.2. Η Σ.Ε. εποπτεύει τις εξετάσεις εισαγωγής φοιτη¬ 
τών στο Π ρόγραμμα, συγκροτεί την τριμελή εξεταστική 
επιτροπή και διαβιβάζει στη Συνέλευση του Τμήματος 
προς επικύρωση τα αποτελέσματα των εισαγωγικών εξε¬ 
τάσεων, κατά τα οριζόμενα στο άρθρο 15 του παρόντος. 

2.3. Η Συντονιστική Επιτροπή. 

2.3.1. εισηγείται στη Συνέλευση τον/την ακαδημαϊκό/ή 
σύμβουλο κάθε εισαγομένου/ης στο Π.Μ.Σ. (αρ. 8 του 
παρόντος), 

2.3.2. εγκρίνει τη συμμετοχή των μεταπτυχιακών φοι- 
τητών/τριών του Π.Μ.Σ. σε προσφερόμενα σεμινάρια 
συναφούς γνωστικού αντικειμένου άλλων Π.Μ.Σ. του 
Τμήματος ή άλλωνΤμημάτωντου Πανεπιστημίου Κρήτης 
ή άλλων Π.Μ.Σ. της ημεδαπής και της αλλοδαπής. 


2.3.3. εξετάζει τις αιτήσεις των μεταπτυχιακών φοιτη- 
τών/τριών για εκπόνηση μεταπτυχιακής Διπλωματικής 
Εργασίας (Δ.Ε.), 

2.3.4. ορίζει τον/την επιβλέποντα/ουσα καθηγητή/γή- 
τρια κάθε μεταπτυχιακής Διπλωματικής Εργασίας (Δ.Ε.) 
με σύμφωνη γνώμη της Γενικής Συνέλευσης του Τομέα 
και της Συνέλευσης του Τμήματος. 

2.3.5. εγκρίνει τους προτεινόμενους τίτλους Δ.Ε., και 

2.3.6. συγκροτεί τις τριμελείς εξεταστικές επιτροπές 
για την έγκριση της Δ.Ε. σύμφωνα με τα οριζόμενα στο 
αρ. 10, παρ. 2 του παρόντος. 

2.4. Η Σ.Ε. αποφασίζει για τη δυνατότητα εκπόνησης 
των σεμιναριακών εργασιών και των Δ.Ε. σε άλλη γλώσ¬ 
σα πλην της ελληνικής, ύστερα από αιτιολογημένη σχετι¬ 
κή αίτηση του/της ενδιαφερόμενου/νης φοιτητή/τήτριας 
και σχετική εισήγηση του Διευθυντής/ύντρια του Π.Μ.Σ. 
«ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» και του 
επιβλέποντα/ουσας καθηγητή/γήτριας. 

2.5. Η Σ.Ε. αποφασίζει για τις αιτήσεις μερικής φοίτη¬ 
σης των μεταπτυχιακών φοιτητών/τριών σύμφωνα με 
τα προβλεπόμενα στο άρθρο 6 παρ. 9 του παρόντος. 

2.6. Η Σ.Ε. προτείνει στην Συνέλευση τους τίτλους 
και το περιεχόμενο των μαθημάτων, καθώς και την 
τροποποίηση του Προγράμματος Σπουδών κατά τα 
οριζόμενα στο άρθρο 7 του παρόντος (παρ. 4 και 6, 
αντίστοιχα). 

2.7. Η Σ.Ε. γνωμοδοτεί στη Συνέλευση για την ανάθε¬ 
ση της διδασκαλίας των μαθημάτων του Π.Μ.Σ. κατά τα 
οριζόμενα στο άρθρο 18 του παρόντος. 

2.8. Η Σ.Ε. αποφασίζει για την πρόσκληση καθηγητών, 
επιστημόνων κ.α. για διαλέξεις στο πλαίσιο του Προ¬ 
γράμματος, και εισηγείται στη Συνέλευση, εφόσον από 
την πρόσκληση προκύπτει δαπάνη. 

2.9. Η Σ.Ε. εισηγείται στη Συνέλευση του Τμήματος για 
τις προβλεπόμενες από τον Νόμο και τον παρόντα Κανο¬ 
νισμό περιπτώσεις διαγραφής φοιτητών/τριών. 

3. Αρμοδιότητες του/της Διευθυντή/ύντριας του 
Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» 

3.1 Ο/Η Διευθυντής/ντρια του Π.Μ.Σ. «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» είναι μέλοςτηςΣ.Ε.του 
Π.Μ.Σ. και ορίζεται μαζί με τον/την Αναπληρωτή/ρώτρια 
του, ο οποίος επίσης είναι μέλος της Σ.Ε., με απόφαση 
της Συνέλευσης του Τμήματος για διετή θητεία. Προε¬ 
δρεύει της Σ.Ε., είναι μέλος Δ.Ε.Π. πρώτης βαθμίδας ή της 
βαθμίδας του αναπληρωτή, είναι του ιδίου ή συναφούς 
γνωστικού αντικειμένου με το γνωστικό αντικείμενο του 
Π.Μ.Σ. και ασκεί τα καθήκοντα που ορίζονται στο Νόμο 
και στον Κανονισμό Μεταπτυχιακών Σπουδών. Ο/Η Δι- 
ευθυντής/θύντρια και ο/η Αναπληρωτή/ρώτρια του δεν 
μπορούν να έχει περισσότερες από δύο (2) συνεχόμενες 
θητείες και δεν δικαιούνται επιπλέον αμοιβή για το διοι¬ 
κητικό τους έργο ως Διευθυντής/ύντρια ή Αναπληρωτής/ 
ρώτρια. 

3.2 Ο/Η Διευθυντής/ντρια του Π.Μ.Σ. «ΒΥΖΑΝΤΙΝΗ ΚΑΙ 
ΝΕΟΕΛΛΗΝΙΚΗ ΦΙΛΟΛΟΓΙΑ» παρουσιάζει στη Γενική Συ¬ 
νέλευση του Τομέα και στη Συνέλευση του Τμήματος τις 
γνώμες, εισηγήσεις και αποφάσεις της Σ.Ε. 

3.3 Ο/Η Διευθυντής/ύντρια του Π.Μ.Σ. έχει την ευθύνη 
για την ομαλή οργάνωση και λειτουργία των προσφε- 
ρόμενων μεταπτυχιακών σεμιναρίων και των λοιπών 
διδακτικών και ερευνητικών δραστηριοτήτων του Π.Μ.Σ. 

3.4 Ο/Η Διευθυντής/ύντρια του Π.Μ.Σ. ασκεί όλες τις 
επιμέρους αρμοδιότητες που απορρέουν από τον παρό¬ 
ντα Κανονισμό και εισηγείται στα αρμόδια όργανα του 
Ιδρύματος για κάθε θέμα που αφορά στην αποτελεσμα¬ 
τική λειτουργία του Προγράμματος. 

4. Αριθμός των μεταπτυχιακών φοιτητών 

Ο μέγιστος αριθμός των φοιτητών/τριών που εισάγο- 
νται στο Πρόγραμμα ορίζεται σε 25 για κάθε ακαδημαϊκό 
έτος. Ο μέγιστος αριθμός μεταπτυχιακών φοιτητών/τριών 
ανά διδάσκοντα στο Πρόγραμμα ορίζεται σε δέκα (10). 

Ως υπεράριθμοι/θμες εγγράφονται φοιτητές/ήτρι- 
ες σύμφωνα με τις προβλέψεις του άρ. 34, παρ. 8 του 
ν. 4485/2017, και μόνο ένας (1) κατ' έτος. Ως υπεράριθ- 
μοι/θμες εγγράφονται επίσης στο Π.Μ.Σ. «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ», ημεδαποί και αλλοδα¬ 
ποί υπότροφοι του Ι.Κ.Υ. καθώς και αλλοδαποί υπότρο¬ 
φοι άλλων θεσμικών φορέων. 

5. Προκήρυξη εισαγωγικών εξετάσεων, προϋποθέσεις 
συμμετοχής και διαδικασία επιλογής φοιτητών 

5.1 Η κατανομή ανά ειδίκευση των εισακτέων κατ'έτος 
στο ΠΜΣ έχει ως εξής: Βυζαντινή Φιλολογία: 10, Νεοελλη¬ 
νική Φιλολογία: 15. Η κατανομή μπορεί να μεταβάλλεται 
με εισήγηση τηςΣ.Ε. στον Τομέα ΒΝΕΦ και απόφαση της 
Συνέλευσης του Τμήματος. 

5.2 Οι εισαγωγικές εξετάσεις στο Π.Μ.Σ. «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» διενεργούνται κατά το 
πρώτο δεκαπενθήμερο του Σεπτεμβρίου και κατά το 
πρώτο δεκαπενθήμερο του Ιανουάριου κάθε ακαδημαϊ¬ 
κού έτους, σε ύλη που ανακοινώνεται τουλάχιστον τρεις 
μήνες νωρίτερα, και, εφόσον οι υποψήφιοι δεν έχουν 
προσκομίσει πιστοποιητικό γλωσσομάθειας, στην ξένη 
γλώσσα που έχουν δηλώσει ότι κατέχουν. Κατά τον ίδιο 
χρόνο και ύστερα από σχετική εισήγηση του Τομέα «ΒΥ¬ 
ΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ», το Τμήμα 
ανακοινώνει στον ημερήσιοΤύπο τον αριθμό των θέσε¬ 
ων που προκηρύσσονται για κάθε ειδίκευση. 

5.3 Η διεξαγωγή των εξετάσεων προκηρύσσεται από τη 
ΓραμματείατουΤμήματος Φιλολογίας με σχετική ανακοίνω¬ 
ση στην ιστοσελίδα του Τμήματος και με δημοσίευση στον 
Τύπο. Στις ίδιες ανακοινώσεις προσδιορίζεται η εξεταστέα 
ύλη και ο αριθμός των φοιτητών/ριών που γίνεται δεκτός. 

5.4 Μερική αναθεώρηση της εξεταστέας ύλης μπορεί 
να γίνεται σε κάθε ακαδημαϊκό έτος. 

5.5 Οι εξετάσεις διενεργούνται στην ελληνική γλώσσα. 

5.6 Δεκτοί/ές ως υποψήφιοι/ες για τις εισαγωγικές 
εξετάσεις στο Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ» γίνονται κάτοχοι τίτλου του πρώτου κύκλου 
σπουδών Α.Ε.Ι. της ημεδαπής, καθώς και πτυχιούχοι ομο- 
ταγών ιδρυμάτων της αλλοδαπής. 

5.7 Τα διπλώματα των πτυχιούχων Τμημάτων και 
Σχολών ομοταγών ιδρυμάτων της αλλοδαπής πρέπει 
να έχουν αναγνωριστεί ή να είναι κατατεθειμένα για 
αναγνώριση από τον Διεπιστημονικό Οργανισμό Ανα¬ 


γνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (ΦΕΚ 80/ 
τ.Α'/Ι-4-2005). 

5.8 Μεταπτυχιακοί/κές φοιτητές/ήτριες των οποίων ο 
τίτλος σπουδών πρώτου κύκλου προέρχεται από ομοτα- 
γές ίδρυμα της αλλοδαπής μπορούν να εγγραφούν στο 
Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ», 
αν επιτύχουν στις εισαγωγικές εξετάσεις. Προϋπόθεση 
απονομής του Διπλώματος Μεταπτυχιακών Σπουδών σε 
αυτούς τους/τις φοιτητές/ήτριες είναι να προσκοσμίσουν 
την αναγνώριση του τίτλου σπουδών πρώτου κύκλου 
από τον Δ.Ο.Α.Τ.Α.Π., σύμφωνα με τα προβλεπόμενα στο 
άρθρο 34, παρ. 7, του ν. 4485/2017. 

5.9 Για τους/τις αλλοδαπούς/ές υποψηφίους/ες που 
δεν κατέχουν πτυχίο ελληνικού Α.Ε.Ι. απαραίτητη προ¬ 
ϋπόθεση, εκτός από την αναγνώριση του πτυχίου τους, 
είναι η επαρκής γνώση της ελληνικής γλώσσας. 

5.10 Στερούνται δικαιώματος συμμετοχής στο Π.Μ.Σ. 
«ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» όσοι/ες 
είναι παράλληλα εγγεγραμμένοι/ες σε άλλο Π.Μ.Σ. στην 
Ελλάδα ή/και το εξωτερικό. 

5.11 Οι υποψήφιοι/ες οφείλουν να καταθέσουν: 

α. Αίτηση συμμετοχής στις εισαγωγικές εξετάσεις του 
Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ». 

β. Επικυρωμένο αντίγραφο πτυχίου ή, σε περίπτωση 
που ο/η υποψήφιος/α δεν έχει ακόμα ορκισθεί, βεβαί¬ 
ωση περάτωσης σπουδών. Για τους πτυχιούχους των 
Α.Ε.Ι. εξωτερικού απαιτείται το επικυρωμένο αντίγρα¬ 
φο πτυχίου να συνοδεύεται από επίσημη μετάφραση 
και από πιστοποιητικό αντιστοιχίας ή ισοτιμίας από τον 
Δ.Ο.Α.Τ.Α.Π. ή βεβαίωση του Δ.Ο.Α.Τ.Α.Π. ότι έχουν ήδη 
καταθέσει το πτυχίο τους για αναγνώριση. 

γ. Πιστοποιητικό σπουδών με αναλυτική βαθμολογία 
προπτυχιακών μαθημάτων, στο οποίο πρέπει να ανα¬ 
γράφεται και ο βαθμός πτυχίου. 

δ. Βιογραφικό σημείωμα στο οποίο να αναφέρονται 
αναλυτικά οι σπουδές, η επιστημονική δραστηριότητα, 
και ενδεχόμενη επαγγελματική ή/και ερευνητική εμπει¬ 
ρία του/της υποψήφιου/ιας. 

ε. Αντίγραφα πιστοποιητικών γνώσης ξένων γλωσσών. 
Το επίπεδο γλωσσομάθειας που απαιτείται είναι το επί¬ 
πεδο Β2 συγκεκριμένα, για την αγγλική γλώσσα: επιπέ¬ 
δου ΙοννθΓ, για τη γαλλική: ΟΕΕΓ Β2, για τη γερμανική: 
ΖΕΚΤΙΓΙΚΑΤΒ2, για την ιταλική: ΦΕϋ 3. 

στ. Σύντομη έκθεση μαθησιακών-ερευνητικών ενδια¬ 
φερόντων (500-1000 λέξεων). 

ζ. Φωτοτυπία δελτίου αστυνομικής ταυτότητας ή δια¬ 
βατηρίου για τους/τις αλλοδαπούς/ές υποψηφίους/ες. 

η. Οποιαδήποτε επικουρικά στοιχεία (συστατικές επι¬ 
στολές, δημοσιεύσεις, βραβεία, πτυχιακές ή σεμιναριακές 
εργασίες κ.ά.), που ο/η υποψήφιος/α κρίνει ότι θα βοηθή¬ 
σουν στην πληρέστερη αξιολόγηση της αίτησήςτου/της. 

θ. Πιστοποιητικό επάρκειας ελληνικής γλώσσας για 
τους/τις αλλοδαπούς/ές υποψήφιους/ες. 

5.12 Ημερομηνία λήξης για την υποβολή αιτήσεων 
συμμετοχής στις εισαγωγικές εξετάσεις είναι η 31 η Ιου¬ 
λίου και η 30η Νοεμβρίου εκάστου έτους. 

5.13 Οι αιτήσεις και τα απαραίτητα δικαιολογητικά κα¬ 
τατίθενται εμπρόθεσμα στη Γραμματεία του Τμήματος 
Φιλολογίας, η οποία, αφού ελέγξει την πληρότητάτους, 
τα διαβιβάζει στη Σ.Ε. Η Σ.Ε. παραλαμβάνει και ελέγχει 
τα δικαιολογητικά των υποψηφίων και διενεργεί τη δια¬ 
δικασία επιλογής των μεταπτυχιακών φοιτητών. 

5.14 Η επιλογή των εισακτέων γίνεται με γραπτές και 
προφορικές εξετάσεις, στις οποίες δικαιούνται να πά¬ 
ρουν μέρος υποψήφιοι που έχουν συγκεντρώσει στο 
πτυχίο τους γενική βαθμολογία 'άριστα' ή 'λίαν καλώς', 
ή και'καλώς'σε περίπτωση που η μέση βαθμολογία των 
μαθημάτων στο γνωστικό αντικείμενο του ΠΜΣ (όχι λι- 
γότερων από δέκα) είναι τουλάχιστον επτά και μισό (7,5) 
στη δεκάβαθμη κλίμακα. 

5.15 Οι εξετάσεις διενεργούνται από τριμελή επιτροπή, 
υπό την εποπτεία της Σ.Ε.. Οι υποψήφιοι που συγκεντρώ¬ 
νουν στις γραπτές εξετάσεις βαθμό τουλάχιστον «λίαν 
καλώς» έχουν το δικαίωμα να προσέλθουν σε προφο¬ 
ρική εξέταση και συνέντευξη, με την ολοκλήρωση των 
οποίων θα διαμορφωθεί, ύστερα από συμψηφισμό, και η 
τελική βαθμολογία τους. Στο τελικό αυτό αποτέλεσμα, οι 
επιμέρους βαθμολογίες υπολογίζονται με τον ακόλουθο 
τρόπο: 

1. με συντελεστή βαρύτητας 0.6 γραπτή εξέταση μα¬ 
θημάτων ειδίκευσης 

2. με συντελεστή βαρύτητας 0.2, ο βαθμός πτυχίου 
(ΒΠ) σε συνάρτηση με τον μέσο όρο των συναφών με το 
ΠΜΣ προπτυχιακών μαθημάτων (ΜΟΣΜ), και του λόγου 
του πλήθους αυτών (Σβ) προς το συνολικό πλήθος των 
μαθημάτων όπως αναγράφονται στην αναλυτική βαθ¬ 
μολογία (Σα). Εφαρμόζεται ο αλγόριθμος 

[ΒΠ X (1- Σβ/Σα)] + [ΜΟΣΜ X (Σβ/Σα)] 

3. με συντελεστή βαρύτητας 0.2, προφορική εξέταση 
και συνέντευξη, συνυπολογιζομένης και της ποιότητας 
του φακέλου του υποψηφίου. 

Σε περίπτωση ισοβαθμίας γίνονται δεκτοί όλοι οι ισο- 
βαθμούντες υποψήφιοι. 

5.16 Μετά την περάτωση των διαδικασιών αυτών, οι 
πίνακες των επιτυχόντων προωθούνται από τη Σ.Ε. του 
Π.Μ.Σ. για επικύρωση από τη Συνέλευση του Τμήματος, 
ώστε να δημοσιοποιηθούν από τη Γραμματεία του Τμή- 
ματος πριν από την 1 η Οκτωβρίου και την 1 η Φεβρου¬ 
άριου, αντίστοιχα. 

5.17 Όλοι οι υποψήφιοι έχουν πρόσβαση στα διορ¬ 
θωμένα γραπτά τους καθώς και στο σύνολο της βαθ¬ 
μολογίας για μια εβδομάδα μετά την ανακοίνωση των 
αποτελεσμάτων. 

5.18 Έγγραφη ένσταση κατά του πίνακα των επιτυχό- 
ντων είναι δυνατόν να διατυπωθεί εντός τριών (3) εργά¬ 
σιμων ημερών απάτην ημερομηνία ανακοίνωσής του. Η 
ένσταση κρίνεται τελεσίδικα από επιτροπή που ορίζει η 
Συνέλευση του Τμήματος. 

5.19 Οι επιτυχόντες/ούσες οφείλουν να εγγραφούν 
στο Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» 
εντός δέκα (10) ημερών από την ανακοίνωση του πίνακα 
επιτυχόντων/ουσών. 


6. Διάρκεια φοίτησης 

6.1 Το Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟ¬ 
ΛΟΓΙΑ» έχει διάρκεια τεσσάρων (4) εξαμήνων. 

6.2 Η ανώτατη διάρκεια φοίτησης για την απόκτηση 
του Διπλώματος Μεταπτυχιακών Σπουδών (Δ.Μ.Σ.) πέ¬ 
ραν των τεσσάρων (4) εξαμήνων ορίζεται σε τέσσερα 
(4) επιπλέον εξάμηνα. 

6.3 Η Δ.Ε. υποβάλλεται ανυπερθέτως ως το τέλος του 
πέμπτου εξαμήνου για την πλήρη φοίτηση και ως το τέλος 
του όγδοου εξαμήνου για τη μερική φοίτηση και αφού ο/η 
μεταπτυχιακός/ή φοιτητής/τρια έχει επιτύχει στα προβλε- 
πόμενα έξι Σεμινάρια τα οποία παρακολούθησε. 

6.4 Στην περίπτωση κατά την οποία ένας/μία μετα- 
πτυχιακός/ή φοιτητής/ήτρια βρίσκεται στο στάδιο 
συγγραφής της Δ.Ε. και δεν την ολοκληρώσει εντός της 
προβλεπόμενης από τον παρόντα Κανονισμό ανώτατης 
διάρκειας σπουδών δικαιούται να υποβάλει άπαξ αιτιο¬ 
λογημένη αίτηση για παράταση των σπουδών του/της 
προς τη Συνέλευση του Τμήματος Φιλολογίας, η οποία 
αποφασίζει ύστερα από σχετική εισήγηση του επιβλέ- 
ποντα καθηγητή και της Σ.Ε. του ΠΜΣ. Η παράταση δεν 
μπορεί να είναι μεγαλύτερη των δύο (2) συνεχόμενων 
ακαδημαϊκών εξαμήνων. 

6.5 Σε περίπτωση που η υποβληθείσα Δ.Ε. κρίνεται 
ανεπαρκής, μπορεί να δοθεί στον φοιτητή, με απόφαση 
του επιβλέποντα και επικύρωση της Συνέλευσης του 
Τμήματος, η δυνατότητα επανυποβολήςτης διορθωμέ¬ 
νης σε χρονικό διάστημα που δεν υπερβαίνει το τρίμη¬ 
νο, και το οποίο δεν λογίζεται ως παράταση σπουδών. 

6.6 Στην περίπτωση κατά την οποία ένας/μία μετα- 
πτυχιακός/ή φοιτητής/ήτρια δεν περατώσει επιτυχώς 
τις υποχρεώσεις που απορρέουν από την παρακολού¬ 
θηση του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙ¬ 
ΛΟΛΟΓΙΑ» εντός της προβλεπόμενης από τον παρόντα 
Κανονισμό ανώτατης διάρκειας σπουδών και δεν υπο¬ 
βάλει στη Συνέλευση του Τμήματος Φιλολογίας αίτηση 
παράτασης σπουδών διαγράφεται από το Πρόγραμμα 
με διαπιστωτική πράξη της Συνέλευσης του Τμήματος. 
Το ίδιο ισχύει στην περίπτωση που δεν ολοκληρώσει 
επιτυχώς τις υποχρεώσεις του/της με το τέλος της 
παράτασης σπουδών που του έχει εκχωρηθεί από τη 
Συνέλευση του Τμήματος Φιλολογίας. Οι διαγραφές 
κοινοποιούνται στους/στις ενδιαφερόμενους/ες από 
τη Γραμματεία του Τμήματος. 

6.7 Ο/Η μεταπτυχιακός/ή φοιτητής/ήτρια δικαιούται, 
άπαξ και με αιτιολογημένη αίτησή του/της, να ζητήσει, για 
σοβαρούς λόγους, αναστολή των σπουδών του/της από 
τη Συνέλευση του Τμήματος Φιλολογίας. Η Συνέλευση του 
Τμήματος αποφασίζει, ύστερα από σχετική προφορική 
εισήγηση του Διευθυντή του Π.Μ.Σ. ή του/της επιβλέ- 
ποντα/ουσας καθηγητή/τριας (στην περίπτωση που ο/η 
φοιτητής/ήτρια βρίσκεται στο στάδιο εκπόνησης της με¬ 
ταπτυχιακής Διπλωματικής Εργασίας), την έγκριση ή την 
απόρριψη της αίτησης αναστολήςτων σπουδών του/της. 

6.8 Αναστολή της φοίτησης, ύστερα από αίτηση του 
φοιτητή, είναι δυνατή μόνο με απόφαση της Συνέλευ¬ 
σης του Τμήματος, μετά από σύμφωνη γνώμη της Σ.Ε. 

Κατά τη διάρκεια της αναστολής αίρεται η φοιτητική 
ιδιότητα και αναστέλλονται όλα τα σχετικά δικαιώματα. 
Η ανώτατη διάρκεια της αναστολής σπουδών που μπο¬ 
ρεί να εγκρίνει η Συνέλευση του Τμήματος είναι δύο (2) 
συνεχόμενα εξάμηνα και δεν υπολογίζεται στη διάρκεια 
των σπουδών. Η αναστολή διακόπτεται ύστερα από 
αίτηση επανεγγραφής του/της μεταπτυχιακού φοιτητή/ 
ήτριαςπροςτη Συνέλευση του Τμήματος. Δεν είναι δυ¬ 
νατή η παροχή αναστολής σπουδών με αίτηση η οποία 
υποβάλλεται μετά από τη δεύτερη διδακτική εβδομάδα 
του ακαδημαϊκού εξαμήνου στο οποίο αναφέρεται. 

6.9 Ο/Η μεταπτυχιακός/ή φοιτητής/ήτρια δικαιούται να 
έχει, ύστερα από αίτησή του/της προς τη Σ.Ε. του Π.Μ.Σ. «ΒΥ¬ 
ΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ», τη δυνατότητα 
μερικής φοίτησης, εφόσον εργάζεται ή σε ειδικές περιπτώ¬ 
σεις (όπως η ανατροφή παιδιών, η συστηματική κοινωφελής 
εθελοντική απασχόληση, λόγοι υγείας, καθώς και κάθε άλλη 
ειδική περίπτωση την οποία εγκρίνει η Σ.Ε. του Π.Μ.Σ.). Σε 
κάθε περίπτωση, ο αιτών/ούσα οφείλει να προσκομίσει όλα 
τα αναγκαία σχετικά δικαιολογητικά. Η σχετική αίτηση δεν 
μπορεί να αφορά τρέχον εξάμηνο φοίτησης. Η διάρκειατης 
μερικής φοίτησης δεν μπορεί να υπερβαίνει το διπλάσιο της 
διάρκειας φοίτησης, όπως ορίζεται στις παραγράφους 6.1 
και 6.2 του παρόντος Κανονισμού. 

7. Αναλυτικό πρόγραμμα σπουδών και πιστωτικές 
μονάδες 

7.1. Το σύνολο των πιστωτικών μονάδων (Ε.(1Τ.5.) 
που απαιτούνται για την απόκτηση του Διπλώματος 
Μεταπτυχιακών Σπουδών (Δ.Μ.Σ.) στην «ΒΥΖΑΝΤΙΝΗ 
ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» ανέρχονται σε εκατόν 
είκοσι (120). 


7.2. Για την απόκτηση του Δ.Μ.Σ. στη «ΒΥΖΑΝΤΙΝΗ ΚΑΙ 
ΝΕΟΕΛΛΗΝΙΚΗ ΦΙΛΟΛΟΓΙΑ» οι μεταπτυχιακοί/ές φοιτη- 
τές/ήτριες υποχρεούνται: 

(α) Να συμμετάσχουν επιτυχώς σε έξι (6) Μεταπτυχια¬ 
κά Σεμινάρια. Κάθε Σεμινάριο αντιστοιχεί σε δεκαπέντε 
(15) πιστωτικές μονάδες (Ε.Ο.Τ.5.). Οι μεταπτυχιακοί/ές 
φοιτητές/ήτριες οφείλουν να συγκεντρώσουν ενενήντα 
(90) πιστωτικές μονάδες από την επιτυχή παρακολούθη¬ 
ση και τη γραπτή και προφορική εξέταση στα Μεταπτυ¬ 
χιακά Σεμινάρια. 

(β) Να συντάξουν μεταπτυχιακή Διπλωματική Εργα¬ 
σία (Δ.Ε.), η οποία αντιστοιχεί σε τριάντα (30) πιστωτικές 
μονάδες (Ε.Ο.Τ.5.). 

Κάθε μεταπτυχιακός φοιτητής παρακολουθεί και 
εξετάζεται σε δύο μαθήματα ανά εξάμηνο και συνολι¬ 
κά έξι στη διάρκεια του πρώτου κύκλου της ειδίκευσής 
του. Οι δυνατότητες επιλογών μαθημάτων προσδιο¬ 
ρίζονται στο Πρόγραμμα Μαθημάτων που συνιστά 
τον εκάστοτε διετή κύκλο διδασκαλίας, σύμφωνα 
με τα οριζόμενα στις παραγράφους 4 και επόμενες 
του παρόντος. Για τις εναλλακτικές αυτές επιλογές, 
οι οποίες ενδέχεται να περιλαμβάνουν και μάθημα 
που προσφέρεται από άλλο Π.Μ.Σ. του Τμήματος ή 
από Π.Μ.Σ. άλλου Τμήματος ή άλλου Πανεπιστημίου, 
απαιτείται η σύμφωνη γνώμη του/της ακαδημαϊκόυ/ής 
συμβούλου. Η φοίτηση στο Π.Μ.Σ. ολοκληρώνεται με 
την εκπόνηση γραπτής διπλωματικής μεταπτυχιακής 
εργασίας (Δ.Ε.). 

7.3 Σύμφωνα με τα παραπάνω το ενδεικτικό πρόγραμ¬ 
μα σπουδών ορίζεται ως εξής: 


Α'Εξάμηνο 



Δραστηριότητα 


Πιστωτικές μονάδες 

1 

Σεμινάριο 


15 

2 

Σεμινάριο 


15 


Σύνολο 

30 


Β. Εξάμηνο 



Δραστηριότητα 


Πιστωτικές μονάδες 

3 

Σεμινάριο 


15 

4 

Σεμινάριο 


15 


Σύνολο 

30 


Γ. Εξάμηνο 



Δραστηριότητα 


Πιστωτικές μονάδες 

5 

Σεμινάριο 


15 

6 

Σεμινάριο 


15 


Σύνολο 

30 


Δ.Εξάμηνο 



Δραστηριότητα 


Πιστωτικές μονάδες 

2 

Διπλωματική Εργασία 


30 


Σύνολο 

30 

Στη συνέχεια παρατίθεται ενδεικτικός κατάλογος τίτλων σεμιναρίων: 
Ειδίκευση: ΒΥΖΑΝΤΙΝΗ ΦΙΛΟΛΟΓΙΑ 


Εξάμηνο 

Μάθημα 

Ε(ΙΤ5 

Α' 

Βυζαντινή παλαιογραφία, κωδικολογία, ιστορία του βιβλιακού πολιτισμού, επιγραφική 

15 

Α' 

Κριτική των βυζαντινών κειμένων και εκδοτική πρακτική 

15 


Σύνολο Εξαμήνου Λ 

30 

Β' 

Η εξέλιξη των ειδών στη βυζαντινή λογοτεχνία (υμνογραφία, αγιολογία, ιστοριογραφία, 
ποίηση, επιστολογραφία) 

15 

Β' 

Ζητήματα σχέσης φιλολογίας-λογοτεχνίας με τον βυζαντινό πολιτισμό 

15 


Σύνολο Εξαμήνου Β 

30 

Γ' 

Ρητορική θεωρία στη βυζαντινή λογοτεχνία 

15 

Γ' 

Φαινόμενα και τάσεις στη βυζαντινή λογοτεχνία 

15 


Σύνολο Εξαμήνου Γ 

30 

Δ' 

Μεταπτυχιακή Διπλωματική Εργασία 

30 


Σύνολο Εξαμήνου Δ 

30 


Σύνολο Μ.Δ.Ε. 

120 


Ειδίκευση: ΝΕΟΕΛΛΗΝΙΚΗ ΦΙΛΟΛΟΓΙΑ 


Εξάμηνο 

Μάθημα 

ΕΈΤ5 

Α' 

Ειδικά θέματα θεωρίας και κριτικής της λογοτεχνίας 

15 

Α' 

Ζητήματα ιστορίας της νεοελληνικής λογοτεχνίας 

15 


Σύνολο Εξαμήνου Λ 

30 

Β' 

Ιστορία των ιδεών 

15 

Β' 

Λογοτεχνικά είδη / λογοτεχνικά ρεύματα και τάσεις 

15 


Σύνολο Εξαμήνου Β 

30 

Γ' 

Εκδοτική / Έρευνα των πηγών 

15 

Γ' 

Ζητήματα Συγκριτικής Φιλολογίας 

15 


Σύνολο Εξαμήνου Γ 

30 

Δ' 

Μεταπτυχιακή Διπλωματική Εργασία 

30 


Σύνολο Εξαμήνου Δ 

30 


Σύνολο Μ.Δ.Ε. 

120 


7.4 Οι τίτλοι και το ειδικότερο περιεχόμενο των μα¬ 
θημάτων που πρόκειται να διδαχθούν καθορίζονται 
ανά διετία με απόφαση της Συνέλευσης του Τμήματος 
ύστερα από πρόταση της Σ.Ε. και σύμφωνη γνώμη του 
Τομέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ. 
Η απόφαση για κάθε επόμενο διετή κύκλο διδασκαλίας 
λαμβάνεται κατά το εαρινό εξάμηνο του πρώτου έτους 
του τρέχοντος κύκλου. 

7.5 Τροποποίηση του προγράμματος μαθημάτων και 
ανακατανομή μεταξύ των εξαμήνων μπορεί να επέλθει 
επίσης με απόφαση της Συνέλευσης τουΤμήματος ύστε¬ 
ρα από πρόταση τηςΣ.Ε. και σύμφωνη γνώμη τουΤομέα 
ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ. 

7.6Την ευθύνη της επιλογής των επιμέρους θεματικών 
κατευθύνσεων, της μεθόδου, των ενδεχόμενων ασκήσε¬ 
ων και εν γένει του τρόπου οργάνωσης και διεξαγωγής 
του Σεμιναρίου έχει αποκλειστικά ο/η εκάστοτε διδά- 
σκων/ουσα το Σεμινάριο. 

7.7 Κάθε ένα από τα Σεμινάρια διαρκεί τρεις ώρες 
εβδομαδιαίως επί δεκατρείς εβδομάδες. 


7.8 Είναι δυνατό να ενταχθεί στο Πρόγραμμα μα¬ 
θημάτων του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ» μάθημα που δίνεται από άλλο Π.Μ.Σ. του 
Τμήματος ή της Σχολής, με απόφαση της Συνέλευσης 
ή των Συνελεύσεων, μετά από κοινή εισήγηση των Σ.Ε. 
των Π.Μ.Σ. στην οποία αιτιολογείται η συνάφεια του μα¬ 
θήματος με το Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ». 

7.9 Σε εξαιρετικές περιπτώσεις και μόνο ύστερα από 
σχετική απόφασητηςΣυνέλευσηςτουΤμήματος, ύστερα 
από σχετική εισήγηση της Σ.Ε. του Π.Μ.Σ. και σύμφωνη 
γνώμη του Τομέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ 
ΦΙΛΟΛΟΓΙΑΣ, προβλέπεται η διδασκαλία μαθημάτων ή 
σεμιναρίων με μέσα εξ αποστάσεως εκπαίδευσης, με τη 
χρήση ηλεκτρονικών μέσων (ηλεκτρονική πλατφόρμα 
κλειστού κυκλώματος). Σε κάθε περίπτωση, η εν λόγω 
διδασκαλία δεν μπορεί να αφορά καθ' ολοκληρίαν σε 
περισσότερα από δύο σεμινάρια σε κάθε διετή κύκλο 
του Προγράμματος Σπουδών. 

8. Ακαδημαϊκοί/ες σύμβουλοι και επιβλέποντες/ουσες 
Διπλωματικών Εργασιών 

8.1 Με την εγγραφή του/της φοιτητή/τριας στο Π.Μ.Σ. 
και ύστερα από σχετική εισήγηση της Σ.Ε. του Π.Μ.Σ., η 
Συνέλευση τουΤμήματος ορίζει ακαδημαϊκό/η σύμβου¬ 
λο των σπουδών του, λαμβάνοντας υπόψη τα επιστη¬ 
μονικά ενδιαφέροντα του/της φοιτητή/τριας, τα οποία 
διερευνώνται κατά τη συνέντευξη εισαγωγής του/της. 
Ο/Η ακαδημαϊκός/ή σύμβουλος είναι μέλος Δ.Ε.Π. του 
Τομέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ 
και, σε συνεργασία με τη Σ.Ε. παρακολουθεί και συντρέ¬ 
χει τη μεταπτυχιακή πορεία του φοιτητή/τριας μέχρι τον 
ορισμό επιβλέποντατηςΔ.Ε. Ο ρόλοςτου ακαδημαϊκού 
συμβούλου μεταφέρεται στον επιβλέποντα της Δ.Ε. με 
την ανάληψη των καθηκόντων του. 

8.2 Κατά την επιλογή τόσο του ακαδημαϊκού συμβού¬ 
λου όσο και του επιβλέποντα τη Δ.Ε. η Συνέλευση λαμβά¬ 
νει υπόψη τις προγραμματισμένες εκπαιδευτικές άδειες 
των μελών Δ.Ε.Π., ώστε να αποτραπούν τυχόν κενά στην 
παρακολούθηση του φοιτητή. Λαμβάνει ακόμη υπόψη 
τον συνολικό αριθμό μεταπτυχιακών φοιτητών/τριων 
που συμβουλεύει ή επιβλέπει κάθε μέλος Δ.Ε.Π., έτσι 
ώστε το μεταπτυχιακό έργο στο Τμήμα να κατανέμεται 
κατά το δυνατόν ισομερέστερα. Θέμα αλλαγής ακαδη¬ 
μαϊκού συμβούλου ή επιβλέποντα τίθεται στον Τομέα 
ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ με γνώ¬ 
μη της Σ.Ε., ο/η διευθυντής/ύντρια της οποίας εισηγείται 
σχετικά στη Συνέλευση τουΤμήματος. 

9. Κανόνες εκπόνησης και αξιολόγησης σεμιναριακών 
εργασιών και συμμετοχή των φοιτητών σε άλλες ερευ¬ 
νητικές ή εκπαιδευτικές δραστηριότητες 

9.1. Τα θέματα των σεμιναριακών εργασιών επιλέγο¬ 
νται από τους/τις μεταπτυχιακούς/ές φοιτητές/ήτριες με 
την καθοδήγηση του/της διδάσκοντα/ουσας. 

9.2. Οι σεμιναριακές εργασίες γράφονται στην ελληνι¬ 
κή γλώσσα, εκτός αν οριστεί η συγγραφή του σεμιναρίου 
σε άλλη γλώσσα, ύστερα από σχετική αιτιολογημένη αί¬ 
τηση του φοιτητή/τήτριας, η οποία έχει γίνει αποδεκτή 
από τον διδάσκοντα και εγκριθεί από τη Σ.Ε. του Προ¬ 
γράμματος. 

9.3. Η έκταση των γραπτών σεμιναριακών εργασιών 
δεν επιτρέπεται να είναι μικρότερη από 4.500 λέξεις και 
μεγαλύτερη από 6.000 λέξεις. Στον παραπάνω αριθμό 
δεν συνυπολογίζεται το όποιο αναγκαίο για την τεκμηρί¬ 
ωση του θέματος εικονογραφικό, αρχειακό ή άλλο υλικό. 

9.4. Οι σεμιναριακές εργασίες βαθμολογούνται σε δε- 
κάβαθμη κλίμακα. Ως βάση αποδεκτής εργασίας ορίζεται 
ο βαθμός πέντε (5). 

9.5. Οι μεταπτυχιακοί φοιτητές πλήρους φοίτησης 
οφείλουν να περατώνουν και να παραδίδουν στους 
διδάσκοντες μία (1) τουλάχιστον σεμιναριακή εργασία 
ανά εξάμηνο, η βαθμολογία της οποίας κατατίθεται στην 
Γραμματεία του Π.Μ.Σ. ως το τέλος του Φεβρουάριου ή 
Ιουλίου εκάστου έτους. Οι υπόλοιπες δύο (2) εργασίες 
μπορούν να παραδίδονται ως το τέλος Αυγούστου, και 
η βαθμολογία τους να κατατίθεται ως την έναρξη της 
νέας ακαδημαϊκής χρονιάς. Οι μεταπτυχιακοί φοιτητές 
μερικής φοίτησης οφείλουν να περατώνουν και να πα¬ 
ραδίδουν στους διδάσκοντες τις δύο σεμιναριακές εργα¬ 


σίες κάθε ακαδημαϊκού έτους το αργότερο ως το τέλος 
Αυγούστου. Σεμιναριακή εργασία που δεν κατατίθεται 
εγκαίρως γίνεται δεκτή από τον/την διδάσκοντα/σκουσα 
κατά την κρίση του και μόνον για λόγους ανωτέρας βίας 
που κρίνονται από τη Σ.Ε. 

9.6. Στα σεμιναριακά μαθήματα η συνολική επίδοση 
του/της φοιτητή/τριας κρίνεται από την προφορική 
παρουσίαση, την ποιότητα της γραπτής σεμιναριακής 
εργασίας του/της και την ενεργό συμμετοχή του/της στη 
διάρκεια των Σεμιναρίων και των ενδεχόμενων πρακτι¬ 
κών ασκήσεων. 

9.7. Είναι δυνατή η υποκατάσταση της υποχρέωσης 
κατ' ιδίαν συγγραφής σεμιναριακής εργασίας από γενική 
γραπτή εξέταση με επιτόπια χρήση προσδιορισμένης 
βιβλιογραφίας και η οποία επέχει θέση θά Γιοε σεμινα- 
ριακής εργασίας, μετά από σύμφωνη γνώμη της Σ.Ε. του 
Π.Μ.Σ. 

9.8. Σε περίπτωση αποτυχίας του φοιτητή σε ένα από 
τα μεταπτυχιακά μαθήματα, του δίνεται η ευκαιρία να 
το αναπληρώσει με την παρακολούθηση ενός επιπλέον 
μεταπτυχιακού μαθήματος κατά τα επόμενα εξάμηνα 
φοίτησής του. Προκειμένου όμως να παραμείνει στο 
Πρόγραμμα, ο φοιτητής οφείλει να ολοκληρώσει επι- 
τυχώς τις τρεις (3) τουλάχιστον από τις τέσσερις (4) σε- 
μιναριακές εργασίες του πρώτου έτους, ενώ αποτυχία 
σε περισσότερα από δύο μαθήματα αυτομάτως συνε¬ 
πάγεται την απομάκρυνσή του από το Πρόγραμμα. Η 
απομάκρυνση, όπως και κάθε άλλη αλλαγή της πορείας 
των σπουδών του φοιτητή, γίνεται μόνο με απόφαση 
της ΣυνέλευσηςτουΤμήματος και ύστερα από εισήγηση 
της Σ.Ε. του ΠΜΣ. 

9.9. Η παρακολούθηση των μαθημάτων είναι υποχρε¬ 
ωτική για τους μεταπτυχιακούς φοιτητές, και η αδικαι¬ 
ολόγητη απουσία τους από περισσότερες των δύο (2) 
εβδομαδιαίων συναντήσεων συνεπάγεται απώλεια του 
μαθήματος. 

9.10. Στους φοιτητές μπορεί να ανατίθεται αμειβόμενο 
ερευνητικό έργο, στα πλαίσια ερευνητικών προγραμ¬ 
μάτων, καθώς και επικουρικό ερευνητικό και διδακτικό 
έργο αμειβόμενο από κονδύλια που εγγράφονται στον 
προϋπολογισμό του Προγράμματος ή που εξασφαλί¬ 
ζει στον προϋπολογισμό του και διαθέτει στο Π.Μ.Σ. το 
Τμήμα Φιλολογίας (βλ. επίσης αρ. 13.3 του παρόντος 
Κανονισμού). 

9.11. Όλες οι γραπτές εργασίες των μεταπτυχιακών 
φοιτητών φυλάσσονται αξιολογημένες στα αρχεία των 
οικείωνΤομέων, ώστε να μπορούν να τις συμβουλευτούν 
ανά πάσα στιγμή οι ακαδημαϊκοί σύμβουλοι, οι επιβλέ- 
ποντεςΔ.Ε., οι διδάσκοντες τα μαθήματα, και η Σ.Ε. 

10. Μεταπτυχιακή Διπλωματική Εργασία (Δ.Ε.). Επιβλέ- 
πων/ουσα και Εξεταστική Επιτροπή 

10.1 Ο/Η μεταπτυχιακός/ή φοιτητής/ήτριατου Π.Μ.Σ. 
«ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» οφείλει 
να εκπονήσει, να παραδώσει και να υποστηρίξει ενώ¬ 
πιον Τριμελούς Εξεταστικής Επιτροπής Μεταπτυχιακή 
Διπλωματική Εργασία (Δ.Ε.). 

10.2 Κατά το τρίτο εξάμηνο φοίτησης και σε συνεννό¬ 
ηση με τον ακαδημαϊκό σύμβουλο, ο/η μεταπτυχιακός/ή 
φοιτητής/ήτρια οφείλει να προσδιορίσει το θέμα της Δ.Ε. 

του/της, σε συνεργασία με έναν/μία από τους διδάσκο- 
ντες/ουσες στο Π.Μ.Σ., που θα αποδεχθεί να επιβλέψει 
την εργασία του/της. Η Σ.Ε. του Π.Μ.Σ., ύστερα από αί¬ 
τηση του/της μεταπτυχιακού/ής φοιτητή/ήτριας, στην 
οποία αναγράφεται ο προτεινόμενος τίτλος της διπλωμα¬ 
τικής εργασίας, επισυνάπτεται σχέδιο-περίληψή της και 
προτείνεται ο/η επιβλέπων/ουσα, εξετάζει και εγκρίνει 
την αίτηση, ορίζει τον/την επιβλέποντα/ουσα αυτής με 
σύμφωνη γνώμη της Γενικής Συνέλευσης του Τομέα και 
της Συνέλευσης του Τμήματος και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο/η επιβλέπων/ουσα 
καθηγητής/ήτρια. Το ένα εκ των μελών της επιτροπής 
μπορεί να ανήκει σε αντίστοιχο Τομέα ή Κατεύθυνση 
άλλου Τμήματος του Πανεπιστημίου Κρήτης ή άλλου 
ΑΕΙ ή ερευνητικού ιδρύματος της ημεδαπής ή αναγνω¬ 
ρισμένου ΑΕΙ ή ερευνητικού ιδρύματος της αλλοδαπής. 

10.5 Η Δ.Ε. γράφεται στην ελληνική γλώσσα, εκτός αν, 
ύστερα από σχετική αιτιολογημένη αίτηση του φοιτη- 
τή/τήτριας, έχει γίνει αποδεκτή από τον διδάσκοντα και 
εγκριθεί από τη Συνέλευση του Τμήματος η συγγραφή 
της Δ.Ε. σε άλλη γλώσσα. 

10.6 Η αναγκαία έκταση της Δ.Ε. προσδιορίζεται από 
τον/την εκάστοτε επιβλέποντα/ουσα καθηγητή/ήτρια 
και δεν μπορεί να είναι μικρότερη από τον αριθμό των 
15.000 λέξεων, ούτε να υπερβαίνει τον αριθμό των 
25.000 λέξεων. Στον παραπάνω αριθμό δεν συνυπολογί¬ 
ζεται το όποιο αναγκαίο για την τεκμηρίωση του θέματος 
εικονογραφικό, αρχειακό ή άλλο υλικό. 

10.7 Η Δ.Ε., μετά την ολοκλήρωση της εκπόνησης της 
Δ.Ε. και τη διόρθωσή της από τον/την επιβλέποντα/ουσα 
καθηγητή/ήτρια, υποβάλλεται σε έντυπη μορφή από 
τον/την φοιτητή/τρια στη Γραμματεία του ΠΜΣ συνοδευ- 
όμενη από ειδικό έντυπο (Έντυπο Υποβολής). Στο Έντυ¬ 
πο Υποβολής βεβαιώνεται ενυπογράφως από τον/την 
επιβλέποντα/ουσα ότι η εκπόνησή της Δ.Ε. έχει ολοκλη¬ 
ρωθεί και ότι υποβάλλεται προς κρίση από την τριμελή 
επιτροπή. Ο/Η επιβλέπων/ουσα δύναται να προωθήσει 
ηλεκτρονικά (σε μορφή \Λ/οιχΙ ή ράί) την ολοκληρωμένη 
Δ.Ε. στα μέλη της τριμελούς επιτροπής. 

10.8 Ο/Η επιβλέπων/ουσα καθηγητής/ήτρια οφείλει να 
διορθώσει την Δ.Ε. εντός εξήντα ημερών από την ημέρα 
παράδοσης του τελικού κειμένου της Δ.Ε. 

10.9 Ο/Η φοιτητής/ήτρια παραδίδει αντίτυπα της Δ.Ε. 
στα άλλα δύο μέλη της Εξεταστικής Επιτροπής και την 
υποστηρίζει σε ειδική συνεδρίασή της, η οποία ανακοι¬ 
νώνεται από τη Γραμματεία του Τμήματος Φιλολογίας 
τρεις (3) τουλάχιστον ημέρες πριν από την υποστήριξη. 
Στη διαδικασία υποστήριξης της Δ.Ε. προεδρεύει ο/η 
επιβλέπων/ουσα καθηγητής/ήτρια. Ο/η φοιτητής/ήτρια 
οφείλει αρχικά να παρουσιάσει και υποστηρίξει τη Δ.Ε. 
προφορικά. Στη συνέχεια, οφείλει να απαντήσει στις 
ερωτήσεις και παρατηρήσεις των μελών της Τριμελούς 
Εξεταστικής Επιτροπής. Στο τέλος της υποστήριξης και 
της συζήτησηςτηςΔ.Ε., ηΤριμελής Επιτροπή συνεδριάζει 
δίχως την παρουσία του/της εξεταζόμενου/ης και του 
κοινού και αξιολογεί τη Δ.Ε. σε δεκάβαθμη βαθμολογική 
κλίμακα (0-10) με δυνατότητα χρήσης κλάσματος. Τέ¬ 
λος, ηΤριμελής Εξεταστική Επιτροπή ανακοινώνει στον/ 


στην κρινόμενο/η φοιτητή/ήτρια την απόφασή της και 
συντάσσει και υπογράφει το σχετικό πρακτικό, το οποίο 
κατατίθεται στη Γραμματεία του Τμήματος Φιλολογίας. 

10.10 Για τον τελικό βαθμό του Μ.Δ.Ε. συνεκτιμάται η 
βαθμολογία της Δ.Ε. με συντελεστή 0.25 και οι βαθμοί 
των έξι Σεμιναρίων με συντελεστή 0.125 το καθένα. Σε 
περίπτωση όπου ο/η φοιτητής/τρια έχει παρακολουθή¬ 
σει επιτυχώς περισσότερα από έξι μαθήματα, στον τελικό 
βαθμό υπολογίζονται οι έξι καλύτερες επιδόσεις του/της. 

10.11 Ο/Η κρινόμενος/η φοιτητής/ήτρια δεν έχει δι¬ 
καίωμα ένστασης ενάντια στην οριστική απόφαση της 
Τριμελούς Εξεταστικής Επιτροπής. 

10.12 Εφόσον εγκριθεί απότην εξεταστική επιτροπή, η Δ.Ε. 
αναρτάται υποχρεωτικά στο διαδικτυακό τόπο της οικείας 
Σχολής και της Βιβλιοθήκης του Πανεπιστημίου Κρήτης. 

10.13 Ύστερα από έκθεση του επιβλέποντα και εισή¬ 
γηση της Σ.Ε.., η Συνέλευση, απονέμει Δίπλωμα Μετα- 
πτυχικών Σπουδών (Δ.Μ.Σ.) στους φοιτητές που ολο¬ 
κλήρωσαν με επιτυχία τις σπουδαστικές υποχρεώσεις 
τους (δηλαδή, εξετάστηκαν επιτυχώς σε έξι μαθήματα, 
και συνέγραψαν διπλωματική εργασία (Δ.Ε.) που κρί- 
θηκε ως επιτυχής) με τους όρους και μέσα στα χρονικά 
πλαίσια που προβλέπονται από τον παρόντα Κανονισμό. 
Ως επιτυχία λογίζεται η βαθμολόγηση τουλάχιστον με 
πέντε (5) στη δεκάβαθμη κλίμακα. Η απονομή στον/την 
φοιτητή/τρια γίνεται κατά τα οριζόμενα στο αρ. 15 του 
παρόντος Κανονισμού. 

11. Αναπλήρωση μαθημάτων 

11.1 Σε περίπτωση που ο διδάσκων/σκουσα απου¬ 
σιάζει νομίμως σε προγραμματισμένη άδεια, ύστερα 
από έγκριση της Συνέλευσης του Τμήματος, οφείλει, σε 
συνεργασία με τη Γραμματεία, να ορίσει έγκαιρα ημέρα 
και ώρα αναπλήρωσηςτου σεμιναρίου, στο πλαίσιο του 
τρέχοντος διδακτικού εξαμήνου. 

11.2 Σε περίπτωση απρόβλεπτου κωλύματος πραγ¬ 
ματοποίησης σεμιναρίου με υπαιτιότητα του/της διδά- 
σκοντος/ουσας, θα πρέπει με ευθύνη του/της να ενη¬ 
μερωθεί ο/η Διευθυντής του Π.Μ.Σ. και ο/η Πρόεδρος 
του Τμήματος. Ο/η διδάσκων/ουσα σε συνεργασία με 
τη Γραμματεία οφείλει να ορίσει έγκαιρα ημέρα και ώρα 
αναπλήρωσης του σεμιναρίου στο πλαίσιο του τρέχο¬ 
ντος διδακτικού εξαμήνου. 

11.3 Ο διδάσκων/ουσα, σε περίπτωση απρόβλεπτου 
κωλύματος πραγματοποίησης σεμιναρίου, που δεν οφεί¬ 
λεται σε δική του υπαιτιότητα, οφείλει να ενημερώσει 
τον/την Διευθυντή/ντρια του Π.Μ.Σ και τον/την πρόεδρο 
του Τ μήματος. Γ ια τη δυνατότητα αναπλήρωσής του αρ¬ 
μόδια να αποφασίσει είναι η Συνέλευση του Τμήματος. 

12. Διαγραφή από το Π.Μ.Σ 

Επαρκείς λόγους διαγραφής μεταπτυχιακού/ής φοι- 
τητή/τήτριας από το μητρώο του Τμήματος συνιστούν: 

12.1 Κάθε σχετικός λόγος που προβλέπουν τα κατα¬ 
στατικά κείμενα του Πανεπιστημίου και του Τμήματος. 

12.2 Η υπέρβαση του προβλεπόμενου από τον παρό¬ 
ντα Κανονισμό Μεταπτυχιακών Σπουδών χρόνου φοί¬ 
τησης (άρθρο 6) ή η αποτυχία σε δύο (2) μεταπτυχιακά 
Σεμινάρια ή η μη εμφάνιση στα ειδικά Μεταπτυχιακά 
Σεμινάρια, χωρίς έγγραφη ενημέρωση του Διευθυντή 
του Προγράμματος. 

12.3 Η διαπίστωση ότι ο/η φοιτητής/τήτρια έχει υποπέ- 
σει στο παράπτωμα της λογοκλοπής. Για την περίπτωση 
αυτή, ο Διευθυντής του Π.Μ.Σ., εισηγείται στη Σ.Ε. του 
Π.Μ.Σ., με βάση τη γραπτή πρόταση του/της διδάσκο- 
ντος/ουσας το Σεμινάριο ή του επιβλέποντος τη Δ.Ε.. 
Η Σ.Ε., αφού, αποφασίζει αν θα εισηγηθεί τη διαγραφή 
του/της στη Συνέλευση του Τμήματος και ενημερώνει 
σχετικά τον/την εναγόμενο/νη φοιτητή/τρια. 

12.4 Οι διαγραφές μεταπτυχιακών φοιτητών διενερ- 
γούνται, από τη Συνέλευση του Τμήματος ύστερα από 
εισήγηση του/της διευθυντή/ύντριας του Π.Μ.Σ. και σχε¬ 
τική πρόταση της Σ.Ε. 

12.5 Εφόσον τεθεί ζήτημα διαγραφής του/της και πριν 
από τη λήψη της σχετικής απόφασης, ο/η φοιτητής/τρια 
καλείται για παροχή εξηγήσεων στη Συνέλευση, τις οποί¬ 
ες οφείλει να καταθέσει και εγγράφως. Σε περίπτωση μη 
ανταπόκρισής του/της η απόφαση λαμβάνεται από τη 
Συνέλευση ερήμην του/της. 

13. Υποτροφίες και απασχόληση μεταπτυχιακών φοι- 
τητών/τριών 

13.1 Στο Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙ¬ 
ΛΟΛΟΓΙΑ» είναι δυνατό να χορηγούνται από δημόσιους 
ή ιδιωτικούς φορείς υποτροφίες στους/τις μεταπτυχια- 
κούς/ές φοιτητές/ήτριες. Επίσης οι μεταπτυχιακούς/ές 
φοιτητές/ήτριες μπορούν -και ενθαρρύνονται- να λαμ¬ 
βάνουν μέρος ως υποψήφιοι/ες σε προκηρύξεις για τη 
χορήγηση υποτροφιών. 

13.2 Εκτός από τα κριτήρια που θεσπίζονται και τα 
δικαιολογητικά που απαιτούνται από τον εκάστοτε δη¬ 
μόσιο ή ιδιωτικό φορέα χορήγησης των υποτροφιών, 
στα εσωτερικά κριτήρια ορίζονται από τη Σ.Ε. του Π.Μ.Σ. 
μπορούν να περιλαμβάνονται τα ακόλουθα: 

α) η βαθμολογία εισαγωγής στο Π.Μ.Σ., 

β) η επίδοση στα μεταπτυχιακά Σεμινάρια, 

γ) η συνολική επιστημονική παρουσία του/της μετα- 
πτυχιακού/ής φοιτητή/τριας. 

13.3 Οι μεταπτυχιακοί φοιτητές/τριες μπορεί να απα¬ 
σχολούνται επ'αμοιβή σε ερευνητικά προγράμματα ή να 
επιτελούν αμειβόμενο επικουρικό ερευνητικό και διδα¬ 
κτικό έργο, καθώς και να λαμβάνουν από το Π.Μ.Σ. ή το 
Τμήμα Φιλολογίας αμοιβή για την εκτέλεση ερευνητικής 
εργασίας συναφούς με το ειδικότερο μαθησιακό αντικεί¬ 
μενό τους στο Πρόγραμμα. Τα κριτήρια με τα οποία το 
Πρόγραμμα αναθέτει αμειβόμενη ερευνητική εργασία 
ή αμειβόμενο επικουρικό διδακτικό έργο περιλαμβά¬ 
νουν τα αναφερόμενα στην προηγούμενη παράγραφο 
(13.2). Στην ανάθεση έργου λαμβάνονται επίσης υπόψη 
τα ειδικότερα ενδιαφέροντα των φοιτητών/τριών σε συ¬ 
νάρτηση με τις πραγματικές ανάγκες χρηματοδότησης 
της έρευνας. 

14. Αξιολόγηση 

14.1 Μεταξύ της δέκατης και δωδέκατης διδακτικής 
εβδομάδας κάθε εξαμήνου οι μεταπτυχιακοί φοιτητές/ 
ήτριες αξιολογούν το μάθημα ή το σεμινάριο και τον/ 
την διδάσκοντα/ουσα. Η αξιολόγηση γίνεται με ανώνυμα 
έντυπα ερωτηματολόγια τη μορφή και το περιεχόμενο 
των οποίων αποφασίζει η Συνέλευση μετά από εισήγηση 
τηςΣ.Ε.Τη συλλογή των ερωτηματολογίων και τη σφρά¬ 
γιση και παράδοση των φακέλων που τα περιέχουν στη 


Γραμματεία αναλαμβάνουν εθελοντικά μεταπτυχιακοί/ 
ές φοιτητές/τριες. 

14.2 Κατά τη λήξη της θητείας της Σ.Ε., με ευθύνη του 
απερχόμενου Διευθυντή/τριας, συντάσσεται απολο¬ 
γισμός του ερευνητικού και εκπαιδευτικού έργου του 
Π.Μ.Σ., καθώς και των λοιπών δραστηριοτήτων του. 
Ο απολογισμός κατατίθεται στη Γραμματεία και ανακοι¬ 
νώνεται στη Συνέλευση του Τμήματος. 

14.3 Το Π.Μ.Σ. υπόκειται στις διαδικασίες εσωτερικής 
και εξωτερικής αξιολόγησης, καθώς και διασφάλισης 
και πιστοποίησης της ποιότητας, οι οποίες προβλέπο- 
νται στον ν. 4009/2011 (Α' 189), στο ν. 4485/2017 και 
στις σχετικές αποφάσεις της Συνέλευσης του Τμήματος. 
Ειδικότερα, επίσης, 

14.4 Το Π.Μ.Σ. υπόκειται σε εξωτερική ακαδημαϊκή 
αξιολόγηση την οποία διενεργεί εξαμελής Επιστημονική 
Συμβουλευτική Επιτροπή (Ε.Σ.Ε.), σύμφωνα με τα οριζό¬ 
μενα στο άρθρο 44 παρ. 3 και παρ. 4 του ν. 4485/2017. 

15. Τελετουργικό αποφοίτησης και τύπος διπλώματος 

15.1 Στους/στις μεταπτυχιακούς/κές φοιτητές/τριες 
που ολοκληρώσουν τις υποχρεώσεις που απορρέουν 
από την παρακολούθηση του Π.Μ.Σ. «ΒΥΖΑΝΤΙΝΗ ΚΑΙ 
ΝΕΟΕΛΛΗΝΙΚΗ ΦΙΛΟΛΟΓΙΑ» απονέμεται Δίπλωμα Με¬ 
ταπτυχιακών Σπουδών (Δ.Μ.Σ.). 

15.2 Το Δ.Μ.Σ. υπογράφεται από τον/την Πρύτανη, τον/ 
την Πρόεδρο και τον/την Προϊστάμενο/μένη της Γραμ¬ 
ματείας του Τμήματος Φιλολογίας που έχει τη διοικητι¬ 
κή ευθύνη του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ». 

15.3 Ο τύπος του Δ.Μ.Σ. στη «ΒΥΖΑΝΤΙΝΗ ΚΑΙ ΝΕΟ¬ 
ΕΛΛΗΝΙΚΗ ΦΙΛΟΛΟΓΙΑ» είναι αυτός που προβλέπεται 
από τον Κανονισμό Μεταπτυχιακών Σπουδών του Πα¬ 
νεπιστημίου Κρήτης. 

15.4 Η απονομή του Δ.Μ.Σ. γίνεται από τον/την Πρό¬ 
εδρο του Τμήματος Φιλολογίας. 

15.5 Η απονομή των διπλωμάτων ειδίκευσης μπορεί 
να γίνεται τρεις φορές τον χρόνο, κατά τους μήνες Ιού¬ 
νιο ή Ιούλιο, Σεπτέμβριο ή Οκτώβριο και Φεβρουάριο 
ή Μάρτιο. Η απονομή μπορεί να εντάσσεται σε ενιαία 
τελετή αποφοίτησης των φοιτητών πρώτου και δεύτε¬ 
ρου κύκλου σπουδών του Τμήματος. 

15.6 Στον/στην απόφοιτο/η του Π.Μ. χορηγείται, εφό¬ 
σον ζητηθεί, πριν από την απονομή του Δ.Μ.Σ., βεβαίωση 
περάτωσης σπουδών. 

16. Παράρτημα Διπλώματος 

16.1 Το Δ.Μ.Σ. συνοδεύεται από Παράρτημα Διπλώ¬ 
ματος, το οποίο υπογράφεται από τον/την πρόεδρο και 
τον/την Γραμματέα του Τ μήματος Φιλολογίας. 

16.2 Το Παράρτημα Διπλώματος περιέχει όλες τις 
πρόσθετες πληροφορίες σχετικά με το Δ.Μ.Σ., όπως 
τον τίτλο της μεταπτυχιακής Δ.Ε., την αναλυτική βαθ¬ 
μολογία μεταπτυχιακών μαθημάτων, τη βαθμολογία 
της Μεταπτυχιακής Εργασίας (Καλώς, Λίαν Καλώς, και 
Άριστα), κ.α. 

17. Ζητήματα διοικητικής και τεχνικής υποστήριξης 
του Π.Μ.Σ. 

17.1 Τη διοικητική και γραμματειακή υποστήριξη του 
Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ ΦΙΛΟΛΟΓΙΑ» 
αναλαμβάνει το Τμήμα Φιλολογίας του Πανεπιστημίου 

Κρήτης, που έχει την ευθύνη της οργάνωσης και της λει¬ 
τουργίας του. 

17.2 Η Γραμματεία του Τμήματος έχει την ευθύνη της 
γραμματειακής υποστήριξης της λειτουργίας του Π.Μ.Σ. 
Η Γραμματεία μπορεί να επικουρείται από μέλη ΕΤΕΠ 
καθώς και από εργαζομένους επί συμβάσει εφόσον εξα¬ 
σφαλίζονται οι αναγκαίοι πόροι, οι οποίοι προβλέπονται 
στον προϋπολογισμό του Π.Μ.Σ. για τον σκοπό αυτό. 

17.3 Η Γραμματεία τηρεί για κάθε μεταπτυχιακό/ή φοι- 
τητή/ήτρια ιδιαίτερο φάκελο στον οποίο περιέχονται: 

α) οι τίτλοι και τα δικαιολογητικά που προσκομίστηκαν 
με την αίτηση υποψηφιότητάς του/της, 

β) αντίγραφα των πιστοποιητικών ή βεβαιώσεων που 
του/της έχουν χορηγηθεί, γ) σύνοψη προόδου που συ¬ 
μπεριλαμβάνει βαθμολογία σεμιναρίων, 

δ) υποτροφίες ή βραβεία που του/της έχουν απονεμηθεί, 

ε) το πρακτικό της Τριμελούς Εξεταστικής Επιτροπής 
της Δ.Ε., 

στ) κάθε σχετικό έγγραφο που προβλέπεται από την 
κείμενη νομοθεσία και τον παρόντα Κανονισμό Λει¬ 
τουργίας του Π.Μ.Σ. «ΒΥΖΑΝΤΙΝΗ ΚΑΙ ΝΕΟΕΛΛΗΝΙΚΗ 
ΦΙΛΟΛΟΓΙΑ». 

Το περιεχόμενο του ατομικού φακέλου είναι προσβά- 
σιμο μόνο από την αρμόδια υπηρεσία του Τμήματος, 
τον/την ΠρόεδροτουΤμήματος,τον/τη Διευθυντή/ντρια 
του Π.Μ.Σ. και τον/την ίδιο/α τον/την μεταπτυχιακό/ή 
φοιτητή/ήτρια. 

18 Ανάθεση διδασκαλίας των μαθημάτων του Π.Μ.Σ. 

18.1. Τη διδασκαλία των μαθημάτων του Π.Μ.Σ ανα¬ 
λαμβάνουν κυρίως και πρωτίστως μέλη Δ.Ε.Π. του Το¬ 
μέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ 
τουΤμήματος Φιλολογίας του Πανεπιστημίου Κρήτης 
που διδάσκουν το γνωστικό αντικείμενο της βυζαντι¬ 
νής ή της νεοελληνικής φιλολογίας ή συναφή αντικεί¬ 
μενα όπως αυτά προβλέπονται στον παρόντα Κανονι¬ 
σμό του Π.Μ.Σ. Η ανάθεση διδασκαλίας γίνεται από τη 
Συνέλευση μετά από εισήγηση της Σ.Ε. και σύμφωνη 
γνώμη του Τομέα ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ 
ΦΙΛΟΛΟΓΙΑΣ. 


18.2. Διδασκαλία σεμιναρίων ή μαθημάτων μπορεί 
επίσης να ανατεθεί σε αφυπηρετήσαντα μέλη Δ.Ε.Π. 
του ίδιου Τμήματος ή διδάσκοντες σύμφωνα με το 
π.δ. 407/1980 (Α' 112) ή το άρθρο 19 του ν. 1404/1983 
(Α' 173) ή την παρ. 7 του άρθρου 29 του ν. 4009/2011. 
Η διδασκαλία ανατίθεται με απόφαση της Συνέλευσης, 
του Τμήματος μετά από σύμφωνη γνώμη του Τομέα 
ΒΥΖΑΝΤΙΝΗΣ ΚΑΙ ΝΕΟΕΛΛΗΝΙΚΗΣ ΦΙΛΟΛΟΓΙΑΣ και 
προηγούμενη αιτιολογημένη γνώμη της Σ.Ε. ως προς 
τη σκοπιμότητάτης. 

18.3. Η Συνέλευση τουΤμήματος, είναι δυνατό επίσης να 
αναθέσει, μετη διαδικασία που περιγράφεται στο αρ. 18.2, 
διδακτικό έργο σε μέλη Δ.Ε.Π. άλλων Τομέων του Τμήμα¬ 
τος Φιλολογίας ή άλλων Τμημάτων του Πανεπιστημίου 
Κρήτης ή Τμημάτων άλλων Α.Ε.Ι. της ημεδαπής και της 
αλλοδαπής, σε ερευνητές αναγνωρισμένων ερευνητικών 
ιδρυμάτων, ομότιμους καθηγητές, επισκέπτες καθηγητές 
και ειδικούς επιστήμονες αναγνωρισμένου κύρους. 

18.4. Η Συνέλευση τουΤμήματος, είναι δυνατό επίσης 
να αναθέσει, με τη διαδικασία που περιγράφεται στο αρ. 
18.2, διδακτικό έργο σε μέλη Ε.Ε.Π., Ε.ΔΙ.Π. και Ε.Τ.Ε.Π. 
τα οποία πρέπει να κατέχουν διδακτορικό δίπλωμα στο 
γνωστικό αντικείμενο του Π.Μ.Σ. 

18.5. Σε καμιά περίπτωση τα μέλη Δ.Ε.Π. τουΤμήματος 
Φιλολογίας του Πανεπιστημίου Κρήτης πλήρους απα¬ 
σχόλησης δεν μπορούν να διδάσκουν μόνο σε μεταπτυ¬ 
χιακό επίπεδο. 

19 Δικαιώματα μεταπτυχιακών φοιτητών/τριών 

Οι μεταπτυχιακοί φοιτητές/τήτριες έχουν όλα τα δικαι¬ 
ώματα και τις παροχές που προβλέπονται και για τους 
φοιτητές του πρώτου κύκλου σπουδών, πλην του δικαι¬ 
ώματος παροχής δωρεάν διδακτικών συγγραμμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 4 Ιουλίου 2018 

Ο Πρύτανης 

ΟΔΥΣΣΕΑΣ-ΙΩΑΝΝΗΣ ΖΩΡΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























